text:
проводници, които са външни за електронния блок (блоковете) за управление (без захранването), чрез мигане на червения предупредителен сигнал, определен в точка 5.2.1.29.1.1, докато ключът за запалване (пускане) на двигателя е в положение „включено“ (в работно положение) и за период не по-малък от 10 секунди след това, като органът за управление е във „включено“ (работно) положение.
 Ако уредбата на ръчната спирачка обаче отчете правилно задействане на ръчната спирачка, мигането на червения предупредителен сигнал може да бъде потиснато и постоянно светещият червен сигнал може да бъде използван, за да укаже „задействана ръчна спирачка“.
 Когато привеждането в действие на ръчната спирачка по принцип се указва посредством отделен червен предупредителен сигнал, който удовлетворява всички изисквания от точка 5.2.1.29.3, този сигнал трябва да се използва, за да бъде изпълнено гореспоменатото изискване за червен сигнал.
 5.2.1.26.3.
 Допълнителното оборудване може да се захранва от електрическото задвижване на ръчната спирачка, при условие че захранващата енергия е достатъчна, за да позволява привеждане в действие на ръчната спирачка като допълнение към електрическите товари на превозното средство в състояние на пълна изправност. Освен това, когато този акумулатор на енергия се използва също и от работната спирачна уредба, се прилагат изискванията от точка 5.2.1.27.7.
 5.2.1.26.4.
 След изключването на ключа за запалване (пускане) на двигателя, който управлява захранването на спирачното оборудване с електрическа енергия, и/или изваждането на ключа, трябва да се запази възможността за задействане на ръчната спирачка, като освобождаването ѝ да може да бъде блокирано.
 5.2.1.27. Специални допълнителни изисквания към работни спирачни уредби със задвижване с електрическо управление
 5.2.1.27.1.
 При освободена ръчна спирачка работната спирачна уредба трябва да може да развива общо статично спирачно усилие, най-малко равно на това, което се изисква при изпитване тип-0, дори когато ключът за запалване (пускане) на двигателя е изключен и/или е изваден. В случай на моторни превозни средства, за които е разрешено да теглят ремарке от категория O3 или O4, превозните средства трябва да осигуряват пълен сигнал за управление на работната спирачна уредба на ремаркето. Под това трябва да се разбира, че задвижването на работната спирачна уредба разполага с достатъчен запас от енергия.
 5.2.1.27.2.
 Възникването на единична кратковременна неизправност (< 40 ms) в задвижването с електрическо управление, без захранването, (напр. прекъсване на сигнала или грешка в базата данни), не трябва да се отразява съществено върху ефективността на работната спирачка.
 5.2.1.27.3.
 При необходимост водачът трябва да бъде информиран чрез червен или жълт предупредителен сигнал, посочени съответно в точки 5.2.1.29.1.1 и 5.2.1.29.1.2, за неизправност в задвижването с електрическо управление (12) (но не и в неговия акумулатор на енергия), която влияе на функциите и ефективността на системите, разглеждани в настоящото правило. Когато предписаната ефективност на работната спирачка повече не може да бъде осигурена (червен предупредителен сигнал), водачът трябва веднага да бъде предупреждаван за настъпването на неизправности, произтичащи от прекъсване на електрическата верига (напр. скъсване, разединяване) и предписаната остатъчна спирачна ефективност трябва да се осигури чрез задействането на органа за управление на работната спирачка в съответствие с точка 2.4 от приложение 4 към настоящото правило. Тези изисквания не трябва да се тълкуват като отклонение от изискванията за помощната спирачна уредба.


text:
5.2.1.27.4.
 Моторно превозно средство, електрически свързано с ремарке чрез линия за електрическо управление, трябва да осигурява ясно предупреждение на водача всеки път, когато от ремаркето постъпва информация за неизправност, представляваща спадане на запасената енергия в част на работната спирачна уредба на ремаркето под нивото на предупреждение, посочено в точка 5.2.2.16 по-долу. Подобно предупреждение също така трябва да се осигурява, когато продължително отпадане (> 40ms) на задвижването с електрическо управление на ремаркето (без неговия акумулатор на енергия) възпрепятства достигането на предписаната ефективност на работната спирачка на ремаркето, както е посочено в точка 5.2.2.15.2.1 по-долу. За тази цел трябва да бъде използван червеният предупредителен сигнал, посочен в точка 5.2.1.29.2.1.
 5.2.1.27.5.
 В случай на неизправност в източника на енергия за задвижването с електрическо управление, целият обхват на управление на работната спирачна уредба трябва да бъде гарантиран от номиналното ниво на запаса от енергия и след двадесет последователни пълни задействания на органа за управление на работната спирачка. При всяко задействане по време на изпитване органът за управление трябва да остава напълно натиснат в продължение на 20 s и изключен в продължение на 5 s. Под това трябва да се разбира, че по време на горепосоченото изпитване задвижването разполага с достатъчен запас от енергия, който осигурява пълното задействане на работната спирачна уредба. Това изискване не трябва да се тълкува като отклонение от изискванията на приложение 7.
 5.2.1.27.6.
 Когато напрежението на акумулаторната батерия спадне под стойността, определена от производителя, при която повече не може да се осигурява предписаната ефективност на работната спирачка и/или при която чрез нито един от най-малко два независими кръга на работната спирачка не може да се постигне предписаната аварийна спирачна ефективност, трябва да се включи червеният предупредителен сигнал, посочен в точка 5.2.1.29.1.1. След включването на предупредителния сигнал трябва да има възможност, чрез задействане на органа за управление на работната спирачка, да се постигне поне аварийната спирачна ефективност, предписана в точка 2.4 от приложение 4 към настоящото правило.Под това трябва да се разбира, че задвижването на работната спирачна уредба разполага с достатъчен запас от енергия.Това изискване не трябва да се тълкува като отклонение от изискванията за аварийната спирачна уредба.
 5.2.1.27.7.
 Ако допълнителното оборудване се захранва от същия енергиен запас като задвижването с електрическо управление, то при обороти на двигателя не повече от 80 % от оборотите при максимална мощност, трябва да се гарантира подаването на достатъчно енергия за постигане на предписаните стойности на отрицателното ускорение или чрез осигуряване на захранване, позволяващо да се предотврати намаляването на този запас, или чрез изключване на предварително избрани части от допълнителното оборудване, при напрежение над критичната стойност, посочена в точка 5.2.1.27.6 от настоящото правило, така че да се предотврати допълнително намаляване на този запас. Спазването на това изискване може да се докаже чрез изчисление или чрез реално изпитване. За моторни превозни средства, за които е разрешено да теглят ремарке от категория O3 или O4, консумираната енергия от ремаркето се взема предвид при товар 400 W. Тази точка не се прилага за превозни средства, при които предписаните стойности на отрицателното ускорение могат да бъдат достигнати без използване на

type: contracts

jurisdiction: EU


text:
електрическа енергия.
 5.2.1.27.8.
 Ако допълнителното оборудване се захранва с енергия от задвижването с електрическо управление, трябва да са изпълнени следните изисквания:
 5.2.1.27.8.1.
 В случай на неизправност в източника на енергия на движещо се превозно средство, енергията в акумулатора на енергия трябва да е достатъчна за задействане на спирачките чрез органа за управление.
 5.2.1.27.8.2.
 В случай на неизправност в източника на енергия, докато превозно средство стои на място и ръчната спирачка е задействана, енергията в акумулатора на енергия трябва да е достатъчна за включване на светлините, дори когато се използват спирачките.
 5.2.1.27.9.
 В случай на неизправност в задвижването с електрическо управление на работната спирачна уредба на теглещото превозно средство, оборудвано с линия за електрическо управление съгласно точка 5.1.3.1.2 или 5.1.3.1.3, трябва да се осигури възможност за пълно задействане на спирачките на ремаркето.
 5.2.1.27.10.
 В случай на неизправност в задвижването с електрическо управление на ремарке, електрически свързано само чрез линия за електрическо управление съгласно точка 5.1.3.1.3, спирането на ремаркето трябва да се осигури съгласно точка 5.2.1.18.4.1. Това се прилага всеки път, когато от ремаркето постъпва сигнал „заявка за спиране поради прекъсване на захранващия тръбопровод“ по частта от линията за електрическо управление, предназначена за предаване на данни, или в случай на продължително отсъствие на предаване на данни. Настоящата точка не трябва да се прилага за моторни превозни средства, които не могат да бъдат използвани с ремаркета, електрически свързани само чрез линия за електрическо управление, както е описано в точка 5.1.3.5.
 5.2.1.28. Специални изисквания за регулатора на взаимната връзка
 5.2.1.28.1.
 Регулатор на взаимната връзка се поставя само на теглещото превозно средство
 5.2.1.28.2.
 С действието си регулаторът на взаимната връзка трябва да намали разликата в динамичните интензивности на спиране на теглещото и тегленото превозно средство. Работата на регулатора на взаимната връзка трябва да бъде проверена по време на одобряването на типа. Методът, по който се извършва тази проверка, трябва да се съгласува между производителя на превозното средство и техническата служба, като методът за оценка и резултатите се прилагат към протокола за одобрение на типа.
 5.2.1.28.2.1.
 Регулаторът на взаимната връзка може да управлява интензивността на спиране TM/PM и/или съответстващата заявена стойност(и) за спирачното усилие на ремаркето. В случай на теглещо превозно средство, оборудвано с две линии на управление съгласно точка 5.1.3.1.2 по-горе, двата сигнала трябва да се регулират по един и същи начин.
 5.2.1.28.2.2.
 Регулаторът на взаимната връзка не трябва да предотвратява използването на максимално възможното спирачно налягане (налягания).
 5.2.1.28.3.
 Превозното средство трябва да изпълнява изискванията за съвместимост на натоварването от приложение 10, но за постигане на целите по точка 5.2.1.28.2, превозното средство може да се отклонява от тези изисквания, когато действа регулаторът на взаимната връзка.
 5.2.1.28.4.
 За откриването на неизправност в регулатора на взаимната връзка и предупреждаването на водача за нея се използва жълт предупредителен сигнал като посочения в точка 5.2.1.29.1.2. В случай на неизправност трябва да се изпълнят съответните изисквания от приложение 10.
 5.2.1.28.5.
 Компенсирането посредством регулатора на взаимната връзка трябва да се указва посредством жълтия предупредителен сигнал, определен в точка 5.2.1.29.1.2, ако това компенсиране се отличава със 150 kPa от номиналната заявена стойност


text:
650 kPa за pm (или еквивалентната заявена стойност в цифров вид), определена в точка 2.27.3. Над нивото 650 kPa се подава предупредителен сигнал, когато компенсирането измества работната точка извън областта на съвместимост при натоварено състояние, определена в приложение 10 за моторно превозно средство.
 Диаграма 1
 Теглещо превозно средство за ремаркета (без полуремаркета)
 Диаграма 2
 Влекачи за полуремаркета
 5.2.1.28.6.
 От системата за регулиране на взаимната връзка се управляват само спирачните усилия, които се осигуряват от работната спирачна уредба на моторното превозно средство и на ремаркето. Спирачните усилия, възникващи в резултат от ефективността на допълнителните спирачни уредби, не се компенсират от работната спирачна уредба на моторното превозно средство или ремаркето. Счита се, че допълнителните спирачни уредби не са част от работните спирачни уредби.
 5.2.1.29. Предупредителни сигнали при неизправност и повреда в спирачката
 Общите изисквания за оптичните предупредителни сигнали, чието предназначение е да указват на водача някои конкретни неизправности (или повреди) в спирачното оборудване на моторното превозно средство, са изложени в следните подточки. С изключение на случаите, описани в точка 5.2.21.6 по-долу, тези сигнали трябва да се използват само за целите, предписани в настоящото правило.
 5.2.1.29.1.
 В моторните превозни средства трябва да бъде предвидена възможност за подаване на оптични предупредителни сигнали за неизправност и повреда в спирачките, както следва:
 5.2.1.29.1.1.
 червен предупредителен сигнал, указващ определени другаде в настоящото правило неизправности в спирачното оборудване на превозното средство, които не позволяват постигането на предписаната ефективност на работната спирачка и/или които не позволяват действието на поне един от двата независими кръга на работната спирачка;
 5.2.1.29.1.2.
 когато е приложимо, жълт предупредителен сигнал, указващ открита по електрически път повреда в спирачното оборудване на превозното средство, който не се указва от червения предупредителен сигнал, описан в точка 5.2.1.29.1.1 по-горе.
 5.2.1.29.2.
 Моторните превозни средства, оборудвани с линия за електронно управление и/или за които е разрешено да теглят ремарке, оборудвано със задвижване с електрическо управление и/или система против блокиране на колелата, да може да осигурява отделен жълт предупредителен сигнал за указване на повреда в системата против блокиране на колелата и/или задвижването с електрическо управление на спирачното оборудване на ремаркето.Сигналът трябва да се задейства от ремаркето през извод 5 на електрическия съединител, съответстващ на ISO 7638:1996 (13), и във всеки случай сигналът, подаван от ремаркето, трябва да бъде показван без значително забавяне или промяна от теглещото превозно средство. Този предупредителен сигнал не трябва да светва, когато е прикачено ремарке без линия за електрическо управление и/или задвижване с електрическо управление и/или система против блокиране на колелата, или когато няма прикачено ремарке. Тази функция трябва да бъде автоматична.
 5.2.1.29.2.1.
 В случай на моторно превозно средство, оборудвано с линия за електрическо управление, когато е електрически свързано с ремарке чрез линия за електрическо управление, червеният предупредителен сигнал, посочен в точка 5.2.1.29.1.1 по-горе, трябва също да се използва за указване на някои конкретни неизправности в спирачното оборудване на ремаркето всеки път, когато от ремаркето постъпва съответната информация за неизправност по частта от линията за електрическо управление, предназначена за предаване на данни. Тази индикация трябва да е в допълнение на жълтия предупредителен светлинен сигнал, посочен в точка 5.2.1.29.2


text:
по-горе. Като алтернатива, вместо използването на червения предупредителен сигнал, посочен в точка 5.2.1.29.1.1 и придружаващия жълт предупредителен сигнал, посочен по-горе, в теглещото превозно средство може да бъде предвиден отделен червен предупредителен сигнал за указване на такава неизправност в спирачното оборудване на ремаркето.
 5.2.1.29.3.
 Предупредителните сигнали трябва да са видими дори на дневна светлина; водачът трябва да може от мястото си да проверява лесно изправното състояние на сигналните устройства; неизправност на елемент от предупредителните устройства не трябва да води до загуба на ефективност на спирачната уредба.
 5.2.1.29.4.
 Освен ако не е указано друго, то:
 5.2.1.29.4.1.
 водачът трябва да бъде предупреждаван за конкретната неизправност или повреда чрез гореспоменатия предупредителен сигнал(и) преди привеждането в действие на съответния орган за управление на спирането;
 5.2.1.29.4.2.
 предупредителният сигнал(и) трябва да се извежда през цялото време, докато продължава неизправността/повредата и когато ключът за запалване (пускане) на двигателя е в положение „включено“ (в работно положение); както и
 5.2.1.29.4.3.
 предупредителният сигнал трябва да бъде постоянен (немигащ).
 5.2.1.29.5.
 Гореспоменатият предупредителен сигнал(и) трябва да светва, когато електрическото оборудване (и спирачната уредба) на превозното средство е захранено. При неподвижно превозно средство трябва да се извърши проверка, която да установи, че в спирачната уредба отсъстват конкретните неизправности или повреди, преди изключването на предупредителните сигнали. Информацията за конкретните неизправности или повреди, които трябва да задействат гореспоменатите предупредителни сигнали, но които не се откриват при статични условия, трябва да се систематизира в процеса на появата им и те да бъдат показвани от предупредителните устройства при пускането на двигателя и при всички случаи, когато ключът за запалване (пускане) на двигателя е в положение „включено“ (в работно положение) през цялото време на наличие на неизправността или повредата.
 5.2.1.29.6.
 Неспецифицираните неизправности (или повреди) или друга информация относно спирачките и/или ходовата част на моторното превозно средство могат да бъдат указвани посредством жълтия сигнал, посочен в точка 5.2.1.29.1.2 по-горе, при условие че са изпълнени следните условия:
 5.2.1.29.6.1.
 превозното средство е на място;
 5.2.1.29.6.2.
 след първоначалното захранване на спирачното оборудване и след като сигналът е указал, че след процедурите, уточнени в точка 5.2.1.29.5 по-горе, не са открити никакви конкретни неизправности (или повреди); както и
 5.2.1.29.6.3.
 неспецифицирани повреди или друга информация трябва да бъдат указвани само посредством мигане на предупредителния сигнал. Предупредителният сигнал обаче трябва да се изключва, след като скоростта на превозното средство за първи път надвиши 10 km/h.
 5.2.1.30. Подаване на сигнал за спиране за включване на стоп-светлините
 5.2.1.30.1.
 При задействането на работната спирачна уредба от водача се подава сигнал, който служи за включване на стоп-светлините.
 5.2.1.30.2.
 Изисквания към превозни средства, на които са монтирани допълнителни спирачни уредби
 5.2.1.30.2.1.
 В случай на превозни средства, които използват електронни сигнали за управление на първоначалното задействане на спирането, е приложимо следното:
 Прагови стойности на отрицателното ускорение
 < 1,0 m/s2
 > 1,0 m/s2
 Сигналът може да бъде генериран
 Сигналът трябва да бъде генериран
 5.2.1.30.2.2
 В случай на превозни средства, оборудвани със спирачна уредба, чиято спецификация е различна от определената в точка 5.2.1.30.2.1 по-горе, привеждането в действие на допълнителната спирачна уредба може да генерира сигнала независимо от полученото отрицателно ускорение.
 5.2.1.30.2.3.
 Сигналът не трябва да


text:
бъде генериран, когато забавянето е резултат от естествения спирачен ефект само на двигателя.
 5.2.1.30.3.
 Гореспоменатият сигнал се генерира и при задействането на работната спирачна уредба от „автоматично спиране“. Когато обаче полученото забавяне е по-малко от 0,7 m/s2, сигналът може да бъде потиснат (14).
 5.2.1.30.4.
 При задействането на част от работната спирачна уредба от „избирателно спиране“, гореспоменатият сигнал не се генерира (15).
 5.2.1.30.5.
 В случай на превозни средства, оборудвани с линия за електрическо управление, сигналът трябва да се генерира от моторното превозно средство, когато по линията за електрическо управление от ремаркето е получено съобщение „включи стоп-светлините“ (16).
 5.2.1.30.6.
 Електрическите уредби за рекуперативно спиране, които създават спирачно усилие при отпускане на педала на газта, не трябва да генерират гореспоменатия сигнал.
 5.2.1.31. Когато превозното средство е оборудвано със средство за указване на аварийно спиране, включването и изключването на сигнала за аварийно спиране трябва да отговаря на спецификациите по-долу:
 5.2.1.31.1.
 Сигналът може да се включва посредством задействане на работната спирачна уредба, както следва:
 Не трябва да се включва под:
 N1
 6 m/s2
 M2, M3, N2 и N3
 4 m/s2
 За всички превози средства сигналът трябва да се изключва най-късно в момента, в който отрицателното ускорение е спаднало под 2,5 m/s2.
 5.2.1.31.2.
 Могат също да се използват следните условия:
 а)
 сигналът може да се включва посредством задействане на работната спирачна уредба по такъв начин, че да създава в ненатоварено състояние и с незацепен съединител, в условията на изпитване тип-0, описано в приложение 4, отрицателно ускорение, както следва:
 Не трябва да се включва под:
 N1
 6 m/s2
 M2, M3, N2 и N3
 4 m/s2
 За всички превози средства сигналът трябва да се изключва най-късно в момента, в който отрицателното ускорение е спаднало под 2,5 m/s2;
 или
 б)
 сигналът може да се включва, когато работната спирачна уредба се задейства при скорост над 50 km/h и системата против блокиране на колелата работи в режим на пълно действие (както е определено в точка 2 от приложение 13).
 Сигналът трябва да се изключва, когато системата против блокиране на колелата вече не работи в режим на пълно действие.
 5.2.2. Превозни средства от категория О
 5.2.2.1. Не е необходимо ремаркетата от категория O1да бъдат оборудвани с работна спирачна уредба; ако обаче ремарке от тази категория е оборудвано с работна спирачна уредба, то трябва да удовлетворява същите изисквания като ремарке от категория O2.
 5.2.2.2. Ремаркетата от категория O2 трябва да бъдат оборудвани с работна спирачна уредба от тип с непрекъснато, полунепрекъснато или инерционно действие . Последният тип е разрешен само за ремаркета със средна ос. Допускат се обаче електрически спирачни уредби, които отговарят на изискванията от приложение 14 към настоящото правило.
 5.2.2.3. Ремаркетата от категории O3 и O4 трябва да са оборудвани с работна спирачна уредба от тип с непрекъснато или полунепрекъснато действие.
 5.2.2.4. Работната спирачна уредба трябва:
 5.2.2.4.1.
 да действа на всички колела на превозното средство;
 5.2.2.4.2.
 да разпределя по подходящ начин действието си между осите;
 5.2.2.4.3.
 да съдържа на подходящо и леснодостъпно място в най-малко един от резервоарите за въздух устройство за почистване и за източване на кондензата.
 5.2.2.5. Действието на


text:
работната спирачна уредба се разпределя между колелата на една и съща ос симетрично на средната надлъжна равнина на превозното средство. Трябва да бъде обявено наличието на компенсиране и на функции, като тази против блокиране на колелата, които могат да причинят отклонения от симетричното разпределение.
 5.2.2.5.1.
 Компенсирането посредством задвижване с електрическо управление на влошаване на характеристиките или повреда в спирачната уредба трябва да се указва на водача посредством жълт предупредителен сигнал, определен в точка 5.2.1.29.2. Това изискване се прилага за всички условия на натоварване, когато компенсирането надвишава следните граници:
 5.2.2.5.1.1.
 разликата в спирачното налягане между колелата на дадена ос:
 а)
 е 25 процента от по-високата стойност при отрицателно ускорение на превозното средство ≥ 2 m/s2;
 б)
 е стойност, съответстваща на 25 процента от стойността при 2 m/sec2, за случаите при отрицателно ускорение на превозното средство под това ускорение;
 5.2.2.5.1.2.
 стойността на индивидуалното компенсиране на всяка ос:
 а)
 > 50 процента от номиналната стойност при отрицателно ускорение на превозното средство ≥ 2 m/s2;
 б)
 стойност, съответстваща на 50 процента от номиналната стойност при 2 m/s2, за случаите при отрицателно ускорение на превозното средство под това ускорение.
 5.2.2.5.2.
 Определеното по-горе компенсиране се допуска само когато началното задействане на спирачките е направено при скорост на превозното средство, която е по-голяма от 10 km/h.
 5.2.2.6. Неизправности в задвижването с електрическо управление не трябва да предизвикват задействане на спирачките противно на намеренията на водача.
 5.2.2.7. Необходимите за постигане на предписаната степен на ефективност спирачни повърхности трябва да са в постоянен контакт с колелата или посредством твърда връзка, или посредством компоненти, които не са склонни към повреждане.
 5.2.2.8. Износването на спирачките трябва да може лесно да се компенсира посредством система за ръчно или автоматично регулиране. Освен това управлението и елементите на задействане и на спирачките трябва да имат свободен ход и, ако е необходимо, подходящ начин за компенсиране, така че при загряване на спирачките или след определена степен на износване на спирачните накладки да се осигурява ефективно спиране, без да се налага незабавно регулиране.
 5.2.2.8.1.
 Регулирането на износването на работните спирачки трябва да бъде автоматично. Монтирането на автоматични регулаторни устройства обаче не е задължително за превозните средства от категории O1 и O2. Спирачките, оборудвани с устройства за автоматично регулиране на спирачката трябва да са такива, че след последователно загряване и охлаждане, да продължават да осигуряват свободния ход, определен в точка 1.7.3 от приложение 4, съответно след изпитване тип-I или тип-III, също определени в това приложение.
 5.2.2.8.1.1.
 В случай на ремаркета от категория O4 се счита, че изискванията за ефективност от точка 5.2.2.8.1 по-горе са удовлетворени, ако са изпълнени изискванията от точка 1.7.3 от приложение 4.
 5.2.2.8.1.2.
 В случай на ремаркета от категории O2 и O3 се счита, че изискванията за ефективност от точка 5.2.2.8.1 по-горе са удовлетворени, ако са изпълнени изискванията от точка 1.7.3 (17) от приложение 4.
 5.2.2.8.2.
 Проверка на износването на триещите елементи на работната спирачка
 5.2.2.8.2.1.
 Трябва да бъде възможно лесното извършване на оценка на износването на накладките на работната спирачка отстрани или под превозното средство, без да бъдат сваляни колелата, като се предвидят


text:
подходящи отвори за проверка или по друг начин. Това може да бъде постигано, като се използват обикновени стандартни сервизни инструменти или обичайно оборудване за контрол на превозни средства.
 Като алтернативен вариант се допуска датчик на всяко колело (сдвоените колела се считат за едно колело), който предупреждава водача на мястото му за управление за необходимостта от смяна на накладките. В случай на оптично предупреждение може да бъде използван жълтият предупредителен сигнал, определен в точка 5.2.1.29.2 по-горе, при условие че сигналът съответства на изискванията от точка 5.2.1.29.6 по-горе.
 5.2.2.8.2.2.
 Оценката на износването на повърхностите на триене на спирачните дискове или барабани може да се извърши или само чрез пряко измерване на конкретния елемент, или чрез проверка на показателите на износване на произволен диск или барабан, което може да наложи известна степен на разглобяване. Следователно към момента на одобряването на типа производителят на превозното средство трябва да определи следното:
 а)
 методът, с който може да бъде оценено износването на повърхностите на триене на дисковете или барабаните, включително степента на разглобяване и необходимите за осъществяването на това инструменти и операции;
 б)
 информацията, определяща максималното допустимо ниво на износване в момента, в който стане необходима подмяна.
 Тази информация се предоставя без ограничения, напр. в ръководството за експлоатация на превозното средство или в запис с електронни данни.
 5.2.2.9. Спирачната уредба трябва да осигурява автоматично спиране на ремаркето, в случай че ако теглително-прикачното устройство се разедини, докато ремаркето е в движение. Това изискване обаче не се прилага за ремаркета с максимална маса до 1,5 t, ако в допълнение към теглително-прикачното устройство те са оборудвани и с допълнителна връзка (верига, стоманено въже и др.), която в случай на разединяване в основното теглително-прикачното устройство не позволява на теглича да докосва пътната повърхност и осигурява известно остатъчно управление на ремаркето.
 5.2.2.10. На всяко ремарке, за което се изисква да е оборудвано с работна спирачна уредба, трябва да бъде осигурено спиране за паркиране дори в случай, когато ремаркето се разедини от теглещото превозно средство. Спирачното устройство за паркиране трябва да може да се задейства от човек, стоящ на земната повърхност; в случай на ремарке обаче, което се използва за превоз на пътници, задействането на тази спирачка трябва да бъде възможно отвътре на ремаркето.
 5.2.2.11. Ако на ремаркето е монтирано устройство, което позволява да бъде изключено пневматичното задействане на спирачната уредба, с изключение на спирачката за паркиране, споменатото устройство, трябва да бъде така проектирано и конструирано, че задължително да се връща в положение „покой“ не по-късно от възобновяване на подаването на сгъстен въздух към ремаркето.
 5.2.2.12. Ремаркетата от категории О3 и О4 трябва да удовлетворяват условията, посочени в точка 5.2.1.18.4.2. На линията за управление, след съединителната глава, на леснодостъпно място трябва да се постави връзка за изпитване на налягането.
 5.2.2.12.1.
 В случай на ремаркета, оборудвани с линия за електрическо управление и електрически свързани с теглещо превозно средство с линия за електрическо управление, автоматичното действие на спирачката, посочено в точка 5.2.1.18.4.2, може да бъде потиснато, докато налягането в резервоарите за сгъстен въздух на ремаркето е достатъчно за осигуряване на спирачната ефективност, посочена в


text:
точка 3.3 от приложение 4 към настоящото правило.
 5.2.2.13. Ремаркетата от категория O3трябва да бъдат оборудвани със системи против блокиране на колелата в съответствие с изискванията от приложение 13 към настоящото правило. Ремаркетата категория O4 трябва да бъдат оборудвани със системи против блокиране на колелата в съответствие с изискванията за категория А от приложение 13 към настоящото правило.
 5.2.2.14. Когато допълнителното оборудване се захранва с енергия от работната спирачна уредба, работната спирачна уредба трябва да бъде защитена така, че сумата на спирачните усилия, които въздействат на периферията на колелата трябва да бъде не по-малко от 80 % от стойността, предписана за съответното ремарке, определена в точка 3.1.3.1 от приложение 4 към настоящото правило. Това изискване трябва да бъде изпълнено при следните две условия на експлоатация:
 при експлоатация на допълнителното оборудване; и
 в случай на прекъсване или изтичане в допълнителното оборудване, освен ако прекъсването или изтичането се отразяват върху управляващия сигнал, посочен в точка 6 от приложение 10 към настоящото правило, като в този случай се прилагат изискванията за ефективност от споменатата точка.
 5.2.2.14.1.
 Счита се, че предписанията, посочени по-горе, са изпълнени, когато налягането в устройството (устройствата) за натрупване на работната спирачка се поддържа на ниво поне 80 % от необходимото налягане в линията за управление или от еквивалента на заявеното налягане, изразено в цифров вид, определен в точка 3.1.2.2 от приложение 4 към настоящото правило.
 5.2.2.15. Специални допълнителни изисквания към работни спирачни уредби със задвижване с електрическо управление
 5.2.2.15.1.
 Възникването на единична кратковременна неизправност (< 40 ms) в задвижването с електрическо управление, без захранването, (напр. прекъсване на сигнала или грешка в базата данни), не трябва да се отразява съществено върху ефективността на работната спирачка.
 5.2.2.15.2.
 В случай на неизправност в задвижването с електрическо управление (18) (напр. прекъсване, разединяване), трябва да се осигурява спирачна ефективност най-малко равна на 30 % от предписаната ефективност за работната спирачна уредба на съответното ремарке. За ремаркета, които са електрически свързани само чрез линия за електрическо управление съгласно точка 5.1.3.1.3 и изпълняващи изискванията от точка 5.2.1.18.4.2 по отношение на ефективността, предписана в точка 3.3 от приложение 4 към настоящото правило, е достатъчно да се вземат предвид предписанията от точка 5.2.1.27.10, когато повече не може да бъде осигурена спирачна ефективност равна на поне 30 % от предписаната ефективност на работната спирачна уредба на ремаркето, чрез подаден сигнал „заявка за спиране поради прекъсване на захранващия тръбопровод“ по частта на линията за електрическо управление, предназначена за предаване на данни, или продължително отсъствие на предаване на данни.
 5.2.2.15.2.1.
 Неизправност в задвижването с електрическо управление на ремаркето, която влияе на функциите и ефективността на системите, разглеждани в настоящото правило, и неизправности в захранването, осигурявано от съединителя по ISO 7638:1997 (19), трябва да бъдат оповестявани на водача чрез отделен предупредителен сигнал, посочен в точка 5.2.1.29.2, подаван през извод 5 на електрическия съединител, съответстващ на ISO 7638:1997 (19). Освен това при ремаркета, оборудвани с линия за електрическо управление, когато са електрически свързани с теглещо превозно средство с линия за електрическо управление, по частта от линията за електрическо управление, предназначена за предаване на данни,


text:
трябва да се предава информация за неизправността, задействаща червения предупредителен сигнал, посочен в точка 5.2.1.29.2.1, когато повече не може да се осигурява предписаната ефективност на работната спирачка на ремаркето.
 5.2.2.16. Трябва да бъде осигурено предупреждение за водача на теглещото превозно средство, когато запасената енергия в произволна част на работната спирачна уредба на ремарке, оборудвано с линия за електрическо управление и електрически свързано с теглещо превозно средство с електронна управляваща линия, пада до определената в съответствие с точка 5.2.2.16.1 стойност Предупреждението трябва да се осигури чрез задействане на червения сигнал, посочен в точка 5.2.1.29.2.1, и ремаркето трябва да предава информация за неизправността чрез частта от линията за електрическо управление, предназначена за предаване на данни. Отделният жълт предупредителен сигнал, посочен в точка 5.2.1.29.2, също трябва да се задейства през извод 5 на електрическия съединител, съответстващ на ISO 7638:1997 (20), и да указва на водача, че ремаркето е с ниско ниво на енергията.
 5.2.2.16.1.
 Стойността на ниското ниво на енергията, посочено в точка 5.2.2.16 по-горе, е тази, при която, без дозареждане на резервоара и независимо от натоварването на ремаркето, след четирикратно пълно задействане на органа за управление на работната спирачка да не е възможно той да се задейства за пети път и да се постигне поне 50 % от предписаната ефективност за работната спирачна уредба на съответното ремарке.
 5.2.2.17. На ремаркетата, оборудвани с линия за електрическо управление, и ремаркетата от категории O3 и O4, оборудвани със система против блокиране на колелата трябва да бъдат монтирани специален електрически съединител и/или система против блокиране на колелата в съответствие с ISO 7638:1997 (20)
 (21). Предупредителните сигнали за неизправност, изисквани за ремаркето съгласно настоящото правило, трябва да бъдат задействани през посочения по-горе съединител. Изискванията, прилагани към ремаркетата по отношение на предаването на предупредителни сигнали за неизправност трябва да бъдат по целесъобразност тези, които са предписани за моторни превозни средства в точки 5.2.1.29.4, 5.2.1.29.5 и 5.2.1.29.6.
 Ремаркетата, оборудвани с определения по-горе съединител по ISO 7638:1997, трябва да бъдат незаличимо маркирани с указание на функционалните възможности на спирачната уредба при включен и изключен съединител по ISO 7638:1997. Маркировката трябва да бъде разположена така, че да бъде видима, когато се свързват пневматичната или електрическата връзка.
 5.2.2.17.1.
 Ремаркета, които използват избирателно спиране като средство за увеличаване на стабилността на превозното средство, трябва в случай на неизправност в задвижването с електрическо управление на системата за стабилност да указват неизправността чрез отделен жълт предупредителен сигнал, посочен в точка 5.2.1.29.2 по-горе, през извод 5 на съединителя по ISO 7638:1997.
 Забележка: Това изискване трябва да бъде преразглеждано при последващи изменения на Правило No 13 до: i) изменение на стандарта за предаване на данни ISO 11992:2003, което включва съобщение за указване на неизправност в задвижването с електрическо управление на системата за управление на стабилността на ремаркето; и докато ii) превозни средства, оборудвани в съответствие със стандарта, са в масова употреба.
 5.2.2.17.2.
 Допуска се свързването на спирачната уредба към захранване в допълнение на захранването, осигурявано от посочения по-горе съединител по ISO 7638:1997. Когато обаче е налично допълнително захранване, се прилагат следните разпоредби:
 а)
 Във всички случаи основното


text:
захранване се осигурява от електрическия съединител по ISO 7638:1997, независимо от допълнителното захранване, което е свързано. Допълнителното захранване е предназначено да служи като резервен източник, в случай че отпадне електрическото захранване от съединителя по ISO 7638:1997.
 б)
 То не трябва да има неблагоприятно въздействие върху работата на спирачната уредба в нормален режим на експлоатация и в режим на неизправност.
 в)
 В случай на неизправност в захранването от електрическия съединител по ISO 7638:1997, консумираната в резултат на това енергия от спирачната уредба не трябва да надвишава максималната разполагаема енергия в допълнителното захранване.
 г)
 На ремаркето не трябва да има маркировка или етикет, указващи, че ремаркето е оборудвано с допълнително електрическо захранване.
 д)
 Не се допуска предупредително устройство за неизправност на ремаркето, което да служи за подаване на предупреждение в случай на неизправност в спирачната уредба на ремаркето, когато спирачната уредба се захранва от допълнителното захранване.
 е)
 При допълнително захранване трябва да бъде възможно да се проверява работата на спирачната уредба с този захранващ източник.
 ж)
 Ако отпадне електрическото захранване от съединителя по ISO 7638:1997, по отношение на предупреждението за неизправност се прилагат изискванията от точки 5.2.2.15.2.1 и 4.1 от приложение 13, независимо от работата на спирачната уредба, осигурявана от допълнителното захранване.
 5.2.2.18. Когато електрическата енергия, осигурявана от електрическия съединител по ISO 7638:1997, се използва за функциите, определени в точка 5.1.3.6 по-горе, спирачната уредба трябва да има приоритет и да бъде защитена срещу претоварване, външно за нея. Тази защита трябва да бъде функция на спирачната уредба.
 5.2.2.19. В случай на неизправност в една от линиите за управление, свързващи две превозни средства, оборудвани съгласно точка 5.1.3.1.2, линията за управление, която не е засегната от неизправността, трябва автоматично да осигурява спирачната ефективност, предписана за ремаркето в точка 3.1 от приложение 4.
 5.2.2.20. Когато напрежението на захранване на ремаркето спадне под стойността, определена от производителя, при която повече не може да се осигурява предписаната ефективност на работната спирачка, трябва да задейства отделният жълт предупредителен сигнал, посочен в точка 5.2.1.29.2, през извод 5 на електрическия съединител по ISO 7638:1997 (22). Освен това при ремаркета, оборудвани с линия за електрическо управление, когато са електрически свързани с теглещо превозно средство с линия за електрическо управление, по частта от линията за електрическо управление, предназначена за предаване на данни, трябва да се предава информация за неизправността чрез задействане на червения предупредителен сигнал, посочен в точка 5.2.1.29.2.1.
 5.2.2.21. Освен в изпълнение на изискванията от точки 5.2.1.18.4.2 и 5.2.1.21 по-горе, спирачките на ремаркето могат също автоматично да се привеждат в действие, когато са задействани от спирачната уредба на самото ремарке след оценка на генерираната бордова информация.
 5.2.2.22. Задействане на работната спирачна уредба
 5.2.2.22.1.
 В случай на превозни средства, оборудвани с линия за електрическо управление, сигналът „включи стоп-светлините“ трябва да се предава от ремаркето по линията за електрическо управление, когато спирачната уредба на ремаркето е приведена в действие по време на „автоматично спиране“, задействано от ремаркето. Когато обаче полученото забавяне е по-малко от 0,7 m/s2, сигналът може да бъде потиснат (23)
 (24).
 5.2.2.22.2.
 В случай на ремаркета, оборудвани с линия за електрическо управление,


text:
сигналът „включи стоп-светлините“ не трябва да се предава от ремаркето по линията за електрическо управление по време на „избирателно спиране“, задействано от ремаркето (25)
 (24).
 6. ИЗПИТВАНИЯ
 Изпитванията на спиране, на които е необходимо да се подлагат представените за одобрение превозни средства, както и изискванията към спирачната ефективност са описани в приложение 4 към настоящото правило.
 7. ПРОМЯНА НА ТИП ПРЕВОЗНО СРЕДСТВО ИЛИ СПИРАЧНА УРЕДБА И РАЗШИРЕНИЕ НА ОДОБРЕНИЕ
 7.1.
 Административният отдел, одобрил типа превозно средство, се уведомява за всяка промяна на типа превозно средство или на неговата спирачна уредба по отношение на характеристиките от приложение 2 към настоящото правило. Тогава отделът може:
 7.1.1.
 да прецени, че е малко вероятно направените промени да оказват съществено неблагоприятно въздействие и че при всички положения превозното средство продължава да отговаря на изискванията; или
 7.1.2.
 да изиска допълнителен протокол от изпитване от техническата служба, отговаряща за провеждане на изпитванията.
 7.2.
 Страните по Спогодбата, прилагащи настоящото правило, биват уведомявани за всяко потвърждение или отказ на одобрение, в което се посочват измененията, съгласно процедурата, определена в точка 4.3 по-горе.
 7.3.
 Компетентният орган, който издава разширението на одобрение, присвоява сериен номер на всеки формуляр за съобщение, изготвен за това разширение, информира за това другите страни по Спогодбата от 1958 г., прилагащи настоящото правило, чрез формуляр за съобщение, съответстващ на образеца от приложение 2 към настоящото правило.
 8. СЪОТВЕТСТВИЕ НА ПРОИЗВОДСТВОТО
 8.1.
 Всяко превозно средство, одобрено по настоящото правило, трябва да бъде произведено така, че да съответства на одобрения тип, като отговаря на изискванията, посочени в точка 5 по-горе.
 8.2.
 С цел проверка на спазването на изискванията от точка 8.1 се провеждат подходящи проверки на производството.
 8.3.
 По-специално титулярят на одобрението трябва:
 8.3.1.
 да осигури процедури за ефикасния контрол на качеството на изделията;
 8.3.2.
 да има достъп до контролното оборудване, необходимо за проверка на съответствието на всеки одобрен тип;
 8.3.3.
 да гарантира, че резултатите от изпитванията се записват и че приложените документи остават на разположение в продължение на срок, който се определя съвместно с админитративната служа;
 8.3.4.
 да анализира резултатите от всеки вид изпиване с цел удостоверяване и осигуряване на стабилни характеристики на продуктите с отчитане на отклоненията, допустими в условията на промишлено производство;
 8.3.5.
 да гарантира за всеки тип изделие провеждането на изпитванията, или на някои от тях, предписани в настоящото правило;
 8.3.6.
 да гарантира, че всяко вземане на образци или изпитвателни образци, които показват несъответствие спрямо съответния тип изпитване, водят до допълнително вземане на образци и изпитване. Предприемат се всички необходими стъпки, за да се възстанови съответствието на въпросното производство.
 8.4.
 Компетентният орган, издал одобрението на типа, може по всяко време да проверява методите за контрол на съответствието, прилагани във всяко производствено съоръжение.
 8.4.1.
 При всяка инспекция на проверяващия инспектор се представят протоколите от изпитванията и документацията за следене на производството.
 8.4.2.
 Инспекторът може да подбира произволно образци за изпитване в лабораторията на производителя. Минималният брой на образците може да бъде определен в зависимост от резултатите от проверката, извършена от производителя.
 8.4.3.
 Когато нивото на качеството изглежда незадоволително или когато е необходимо да се провери валидността


text:
на изпитванията, проведени в приложение на точка 8.4.2 по-горе, инспекторът избира образците, които да се изпратят на техническата служба, провела изпитванията за одобрение на типа.
 8.4.4.
 Компетентният орган може да проведе всяко от изпитванията, предписани в настоящото правило.
 8.4.5.
 Нормалната честота на тези проверки е веднъж на две години. Ако се регистрират незадоволителни резултати по време на едно от тези посещения, компетентният орган трябва да гарантира, че са предприети всички необходими стъпки, за да се възстанови съответствието на производството, колкото може по-бързо.
 9. САНКЦИИ ПРИ НЕСЪОТВЕТСТВИЕ НА ПРОИЗВОДСТВОТО
 9.1.
 Одобрението, издадено по отношение на тип превозно средство съгласно настоящото правило, може да бъде отменено, ако не са спазени изискванията, заложени в точка 8.1 по-горе.
 9.2.
 Ако страна по Спогодбата, прилагаща настоящото правило, отмени дадено от нея одобрение, тя уведомява незабавно останалите страни по договора, прилагащи настоящото правило, посредством формуляр за съобщение, съответстващ на образеца от приложение 2 към настоящото правило.
 10. ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО
 Ако титулярят на одобрението прекрати напълно производството на тип превозно средство, одобрен в съответствие с настоящото правило, той уведомява за това органа, издал одобрението, който при получаването на съответното съобщение на свой ред уведомява за това останалите страни по Спогодбата, прилагащи настоящото правило, посредством формуляр за съобщение, съответстващ на образеца от приложение 2 към настоящото правило.
 11. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВАРЯЩИ ЗА ПРОВЕЖДАНЕТО НА ИЗПИТВАНИЯ ЗА ОДОБРЕНИЕ, КАКТО И НА АДМИНИСТРАТИВНИТЕ ОТДЕЛИ
 Страните по Спогодбата, прилагащи настоящото правило, съобщават на секретариата на ООН наименованията и адресите на техническите служби, отговарящи за провеждането на изпитванията, и на административните отдели, издаващи одобрение и на които се изпращат формулярите, удостоверяващи одобрение, разширение, отказ или отмяна на одобрение, издадени в други държави.
 12. ПРЕХОДНИ РАЗПОРЕДБИ
 12.1. Общи положения
 12.1.1.
 Считано от официалната дата на влизане в сила на допълнение 8 към серия от изменения 09, никоя страна по договора, прилагаща настоящото правило, не може да отказва да издаде одобрение на ИКЕ по настоящото правило, изменено с допълнение 8 към серия от изменения 09.
 12.1.2.
 Освен ако не е постановено друго или обстоятелствата не налагат друго, допълненията към серия от изменения 10 трябва също да се прилагат за издаването и оставането в сила на одобрения по серия от изменения 09.
 12.1.3.
 Считано от официалната дата на влизане в сила на допълнение 10, никоя страна по договора, прилагаща настоящото правило, не може да отказва да издаде одобрение по настоящото правило, изменено със серия от изменения 10.
 12.1.4.
 Считано от официалната дата на влизане в сила на допълнение 4 към серия от изменения 10, никоя страна по договора, прилагаща настоящото правило, не може да отказва да издаде одобрение по настоящото правило, изменено с допълнение 4.
 12.1.5.
 Страните по договора, прилагащи настоящото правило, не могат да отказват да издават разширения на одобрение по допълнение 3 към серия от изменения 10 на настоящото правило.
 12.2. Нови одобрения на типа
 12.2.1.
 Считано от 24 месеца след официалната дата на влизане в сила на допълнение 8 към серия от изменения 09, страните по договора, прилагащи настоящото правило, трябва да издават типови одобрения на


text:
ИКЕ само ако подлежащият на одобрение тип превозно средство отговаря на изискванията на настоящото правило, изменено с допълнение 8 към серия от изменения 09.
 12.2.2.
 Считано от 24 месеца след датата на влизане в сила на серия от изменения 10, страните по договора, прилагащи настоящото правило, трябва да издават одобрения само ако подлежащият на одобрение тип превозно средство отговаря на изискванията на настоящото правило, изменено със серия от изменения 10.
 12.2.3.
 В срок от 48 месеца след датата на влизане в сила на серия от изменения 10 на настоящото правило, никоя страна по договора, прилагаща настоящото правило, не може да отказва да издаде национално одобрение на типа на тип превозно средство, одобрен съгласно предшестващите серии от изменения на настоящото правило.
 12.2.4.
 В срок от 48 месеца след датата на влизане в сила на серия от изменения 10 на настоящото правило, страните по договора, прилагащи настоящото правило, могат да продължат да издават одобрения на ИКЕ по допълнение 3 към серия от изменения 10 на настоящото правило.
 12.2.5.
 Считано от 24 месеца след датата на влизане в сила на допълнение 5 към серия от изменения 10, страните по договора, прилагащи настоящото правило, трябва да издават одобрения само ако подлежащият на одобрение тип превозно средство отговаря на изискванията на настоящото правило, изменено с допълнение 5 към серия от изменения 10.
 12.3. Краен срок на действие на старите одобрения на типа
 12.3.1.
 С начало 48 месеца след влизането в сила на серия от изменения 10 на настоящото правило, страните по договора, прилагащи настоящото правило, могат отказват първа национална или регионална регистрация (първо пускане в експлоатация) за превозно средство, което не отговаря на изискванията на серия от изменения 10 на настоящото правило.
 12.4. Нови страни по договора
 12.4.1.
 Без да се засягат гореспоменатите преходни разпоредби, страните по договора, в които настоящото правило започва да действа след датата на влизане в сила на най-новата серия от изменения, не са длъжни да приемат одобрения, издадени в съответствие с предшестваща серия от изменения на настоящото правило.
 (1) Както е определено в приложение 7 към Консолидираната резолюция за конструкцията на превозни средства (R.E.3), (документ TRANS/WP.29/78/Rev.1/изменение 2, последно изменен с изменение 4).
 (2) В съответствие с датите за прилагане, съдържащи се точка 12 от настоящото правило, изискванията относно спирането за превозни средства от категория M1 са включени без изключение в Правило No 13-H. За превозни средства от категория N1, страните по договора, които са страни, подписали както Правило No 13 H, така и настоящото правило, трябва да признават като еднакво валидни одобрения, издадени по едно от тези правила.
 (3) 1 — Германия, 2 — Франция, 3 — Италия, 4 — Нидерландия, 5 — Швеция, 6 — Белгия, 7 — Унгария, 8 — Чешка република, 9 — Испания, 10 — Сърбия, 11 — Обединено кралство, 12 — Австрия, 13 — Люксембург, 14 — Швейцария, 15 (не е присвоен), 16 — Норвегия, 17 — Финландия, 18 — Дания, 19 — Румъния, 20 — Полша, 21 — Португалия, 22 - Русия, 23 - Гърция, 24 — Ирландия, 25 — Хърватска, 26 — Словения,


text:
27 — Словакия, 28 — Беларус, 29 — Естония, 30 (не е присвоен), 31 — Босна и Херцеговина, 32 — Латвия, 33 (не е присвоен), 34 — България, 35 (не е присвоен), 36 — Литва, 37 — Турция, 38 — (не е присвоен), 39 — Азербайджан, 40 — бившата югославска република Македония, 41 — (не е присвоен), 42 — Европейска общност (официалните одобрения се предоставят от държавите-членки, които използват техния съответен ИКЕ символ), 43 — Япония, 44 — (не е присвоен), 45 — Австралия, 46 — Украйна, 47 — Южна Африка, 48 — Нова Зеландия, 49 — Кипър, 50 — Малта, 51 — Република Корея, 52 — Малайзия, 53 — Тайланд, 54 и 55 (не са присвоени) и 56 — Черна гора. Следващи номера ще бъдат присвоявани на други държави в хронологичния ред, по който те ратифицират или се присъединяват към Спогодбата за приемане на единни технически предписания, прилагани спрямо колесните превозни средства, оборудването и частите, които могат да бъдат монтирани и/или използвани на колесни превозни средства, и на условията за взаимно признаване на одобрения, издавани на основата на тези предписания, като така присвоените номера се съобщават от генералния секретар на Организацията на обединените нации на договарящите се страни по Спогодбата.
 (4) До приемане на единни технически стандарти, които осигуряват съвместимост и безопасност, не се допускат съединения между моторни превозни средства и ремаркета, които съответстват на точка 5.1.3.1.3.
 (5) Не се прилага за ремаркета.
 (6) Когато се отличава от минималното налягане на включване.
 (7) Прилага се само за ремаркета.
 (8) Не се прилага за превозни средства с електронно управление на спирачните уредби.
 (9) За целите на периодичните технически проверки може да се наложи корекция на стойностите на минималните гранични стойности на интензивността на спирането, за да бъдат отчетени национални или международни експлоатационни изисквания.
 (10) Органът, който издава одобрение, трябва да има право да проверява работната спирачна уредба чрез допълнителни процедури на изпитване на превозното средство.
 (11) В съответните случаи може да се използва 5- или 7-щифтов съединител по ISO 7638:1997.
 (12) До съгласуване на единни процедури за изпитване, производителят трябва да представи на техническата служба анализ на потенциалните неизправности в управлението и последствията от тях. Тази информация трябва да бъде обсъдена и съгласувана от техническата служба и производителя на превозното средство.
 (13) В съответните случаи може да се използва 5- или 7-щифтов съединител по ISO 7638:1997.
 (14) Към момента на одобрението на типа съответствието с това изискване се потвърждава от производителя на превозното средство.
 (15) В случай на „избирателно спиране“ функцията може да се промени на „автоматично спиране“.
 (16) Докато стандарт ISO 11992 не е изменен така, че да включва съобщение „включи стоп-светлините“, това изискване не се прилага.
 (17) До приемането на единни технически разпоредби, които да гарантират точното оценяване на работата на устройството за автоматично регулиране на спирачката, се счита, че изискването за свбоден ход е изпълнено, когато по време на изпитванията на спиране, предписани за съответното ремарке, се наблюдава свободен ход.
 (18) До съгласуване на единни процедури за изпитване, производителят трябва да представи на техническата служба анализ на


text:
потенциалните неизправности в управлението и последствията от тях. Тази информация трябва да бъде обсъдена и съгласувана от техническата служба и производителя на превозното средство.
 (19) В съответните случаи може да се използва 5- или 7-щифтов съединител по ISO 7638:1997.
 (20) В съответните случаи може да се използва 5- или 7-щифтов съединител по ISO 7638:1997.
 (21) Спецификациите на електрическите кабели в ISO 7638:1997 за ремарке могат да бъдат ограничени, ако на ремаркето е поставен независим стопяем предпазител. Номиналният ток за стопяемия предпазител трябва да е такъв, че да не превишава номиналния ток на електрическите кабели. Тази дерогация не се прилага за ремаркета, оборудвани да теглят друго ремарке.
 (22) В съответните случаи може да се използва 5- или 7-щифтов съединител по ISO 7638:1997.
 (23) Към момента на одобрението на типа съответствието с това изискване се потвърждава от производителя на превозното средство.
 (24) Докато стандарт ISO 11992 не е изменен така, че да включва съобщение „включи стоп-светлините“, това изискване не се прилага.
 (25) В случай на „избирателно спиране“ функцията може да се промени на „автоматично спиране“.
 ПРИЛОЖЕНИЕ 1
 Спирачно оборудване, устройства, методи и условия, които не са обхванати от настоящото правило
 1.
 Метод за измерване времето на реакция („на сработване“) за спирачки, различни от пневматични спирачки.
 ПРИЛОЖЕНИЕ 2
 СЪОБЩЕНИЕ
 (1)
 (максимален формат: A4 (210 × 297 mm))
 (1) По искане на заявител (заявители) за одобрение по Правило No 90 информацията трябва да бъде предоставяна от органа за одобрение на типа така, както е дадена в допълнение 1 към настоящото приложение. Тази информация обаче не трябва да бъде предоставяна за цели, различни от одобрение по Правило No 90.
 ДОПЪЛНЕНИЕ 1
 Списък с данни на превозното средство за целите на одобрения по правило No 90
 1.
 Описание на типа превозно средство: ...
 1.1.
 Търговско наименование или марка на превозното средство, ако има такива: ...
 1.2.
 Категория превозно средство: ...
 1.3.
 Тип превозно средство съгласно одобрението по Правило No 13: ...
 ...
 1.4.
 Модели или търговски наименования на превозните средства, съставляващи типа превозно средство, ако има такива: ...
 ...
 1.5.
 Наименование и адрес на производителя: ...
 2.
 Марка и тип спирачни накладки: ...
 2.1.
 Спирачни накладки, преминали всички изпитвания, предписани в приложение 4: ...
 ...
 2.2.
 Спирачни накладки, изпитани по приложение 15: ...
 3.
 Минимална маса на превозното средство: ...
 3.1.
 Разпределение на масата между осите (максимални стойности) ...
 ...
 4.
 Максимална маса на превозното средство ...
 4.1.
 Разпределение на масата между осите (максимални стойности) ...
 ...
 5.
 Максимална скорост на превозното средство: ...
 6.
 Размер на гумите и колелата: ...
 7.
 Конфигурация на спирачния кръг (напр. предно/задно или диагонално разделение): ...
 ...
 8.
 Декларация, посочваща аварийната спирачна уредба: ...
 ...
 9.
 Спецификации на спирачните клапани (ако е приложимо): ...
 ...
 9.1.
 Спецификации за клапана за регулиране на спирачното налягане за задните колела в зависимост от товара: ...
 ...
 9.2.
 Регулиране на нагнетателния клапан: ...
 10.
 Разпределяне на проектното спирачно усилие: ...
 11.
 Спецификация на спирачката: ...
 11.1.
 Тип дискова спирачка (напр. брой бутала и диаметър(диаметри), с вентилиране или плътен диск): ...
 ...
 11.2.
 Тип барабанна


text:
спирачка (напр. двунакладкова със самозаклинване, с размер на буталото и размери на барабана): ...
 ...
 11.3.
 При пневматични спирачни уредби, напр. тип и размер на камерите, лостовете и др.: ...
 ...
 12.
 Тип и размер на главния спирачен цилиндър: ...
 13.
 Тип и размер на усилвателя: ...
 ДОПЪЛНЕНИЕ 2
 Сертификат за одобрение на типа по отношение на спирачното оборудване на превозното средство
 1. ОБЩИ ПОЛОЖЕНИЯ
 Когато ремаркето е одобрено с използване на алтернативната процедура, определена в приложение 20 към настоящото правило, трябва да се попълнят следните допълнителни точки:
 2. ПРОТОКОЛИ ОТ ИЗПИТВАНЕ ПО ПРИЛОЖЕНИЕ 20:
 2.1.
 :
 Спирачни камери с мембрана
 :
 Протокол No ...
 2.2.
 :
 Пружинни спирачки
 :
 Протокол No ...
 2.3.
 :
 Ефективност при студени спирачки на ремаркето: характеристики
 :
 Протокол No ...
 2.4.
 :
 Система против блокиране на колелата
 :
 Протокол No ...
 3. ПРОВЕРКИ НА ЕФЕКТИВНОСТТА
 3.1.
 Ремаркето изпълнява изискванията от приложение 4, точки 3.1.2 и 1.2.7 (ефективност при студена работна спирачка)
 Да/Не (1)
 3.2.
 Ремаркето изпълнява изискванията от приложение 4, точка 3.2 (ефективност при студена ръчна спирачка)
 Да/Не (1)
 3.3.
 Ремаркето изпълнява изискванията от приложение 4, точка 3.3 (ефективност на аварийно/автоматично спиране)
 Да/Не (1)
 3.4.
 Ремаркето изпълнява изискванията от приложение 10, точка 6 (спирачна ефективност в случай на неизправност на системата за разпределяне на спирачните усилия)
 Да/Не (1)
 3.5.
 Ремаркето изпълнява изискванията от точка 5.2.2.14.1 от настоящото правило (спирачна ефективност в случай на изтичане в допълнителното оборудване)
 Да/Не (1)
 3.6.
 Ремаркето изпълнява изискванията от приложение 13 (спиране без блокиране на колелата)
 Да/Не (1)
 (1) Ненужното се зачерква.
 ПРИЛОЖЕНИЕ 3
 ОФОРМЛЕНИЕ НА МАРКИРОВКИТЕ ЗА ОДОБРЕНИЕ
 ОБРАЗЕЦ А
 (вж. точка 4.4 от настоящото правило)
 Горепоказаната маркировка за одобрение, поставена на превозно средство, показва, че съответният тип превозно средство е одобрен по отношение на спирането в Обединеното кралство (E11) съгласно Правило No 13 с одобрение No 002439. Номерът указва, че одобрението е издадено в съответствие с изискванията на Правило No 13 с включена серия от изменения 10. За превозни средства от категории M2 и M3 маркировката означава, че съответният тип превозно средство е преминало изпитването тип-II.
 ОБРАЗЕЦ Б
 (вж. точка 4.5 от настоящото правило)
 Горепоказаната маркировка за одобрение, поставена на превозно средство, показва, че съответният тип превозно средство е одобрен по отношение на спирането в Обединеното кралство (E11) съгласно Правило No 13. За превозни средства от категории M2 и M3 маркировката означава, че съответният тип превозно средство е преминало изпитването тип-IIA.
 ОБРАЗЕЦ В
 (вж. точка 4.6 от настоящото правило)
 Горепоказаната маркировка за одобрение, поставена на превозно средство, показва, че съответният тип превозно средство е одобрен в Обединеното кралство (E11) съгласно правила No 13 и No 24 (1) . (Във второто правило коригираният коефициент на поглъщане е 1,30 m-1).
 (1) Второто число е дадено само като пример.
 ПРИЛОЖЕНИЕ 4
 Изпитвания на спиране и ефективност на спирачните уредби
 1. ИЗПИТВАНИЯ НА СПИРАНЕ
 1.1. Общи положения
 1.1.1.
 Предписаната за спирачните уредби ефективност се основава на спирачния път и/или на средното максимално постигнато отрицателно ускорение. Ефективността на спирачната уредба се определя чрез измерване на спирачния път по отношение на началната скорост


text:
на превозното средство и/или чрез измерване на средното максимално постигнато отрицателно ускорение по време на изпитването.
 1.1.2.
 Спирачният път е разстоянието, което превозното средство изминава от момента, в който водачът започне да въздейства върху органа за управление на спирачната уредба, до момента, в който превозното средство спре; началната скорост е скоростта в момента, в който водачът започва да въздейства върху органа за управление на спирачната уредба; началната скорост не трябва да бъде по-малка от 98 % от скоростта, предписана за въпросното изпитване.
 Средното максимално постигнато отрицателно ускорение (dm) се изчислява като средно отрицателно ускорение с отчитане на разстоянието в интервала от vb до ve, по следната формула:
 където:
 vo
 =
 началната скорост на превозното средство, km/h;
 vb
 =
 скорост на превозното средство при 0,8 vo, km/h;
 ve
 =
 скоростта на превозно средство при 0,1 vo, km/h;
 sb
 =
 изминатото разстояние между vo и vb, m;
 se
 =
 изминатото разстояние между vo и ve, m.
 Скоростта и разстоянията се определят, като се използват контролно-измервателни уреди с грешка ± 1 % при предписаната скорост за изпитването. Средното максимално постигнато отрицателно ускорение може да се определя с други методи, различни от измерването на скорост и разстояние; в този случай средното максимално постигнато отрицателно ускорение се определя с точност в границите на ± 3 %.
 1.2. За одобрението на всяко превозно средство спирачната ефективност трябва да се измерва чрез пътни изпитвания, провеждани при следните условия:
 1.2.1.
 Масата на превозното средство трябва да е равна на предписаната за съответния тип изпитване и се посочва в протокола от изпитването;
 1.2.2.
 Изпитването се провежда при скоростите, които са предписани за всеки тип изпитване. ако максималната проектна скорост на превозното средство е по-ниска от предписаната за изпитването, изпитването се провежда при максималната скорост на превозното средство;
 1.2.3.
 Усилието, което се прилага върху органа за управление на спирачната уредба по време на изпитванията за получаване на предписаната ефективност, не трябва да надвишава максималното усилие, определено за изпитване на съответната категория превозно средство.
 1.2.4.
 Пътят трябва да има повърхност, осигуряваща добро сцепление, освен ако в съответните приложения не е предвидено друго;
 1.2.5.
 Изпитванията се провеждат, когато няма вятър, който би могъл да повлияе на резултатите.
 1.2.6.
 При започване на изпитванията гумите трябва да са студени и с налягане, равно на предписаното за действителното натоварване върху колелата, когато превозното средство е на място;
 1.2.7.
 Предписаната ефективност се постига без блокиране на колелата, като превозното средство не се отклонява от посоката на движение и няма ненормални вибрации (1).
 1.2.8.
 За превозни средства, задвижвани изцяло или частично от постоянно свързан към колелата електродвигател (електродвигатели), всички изпитвания трябва да се извършват със зацепен съединител;
 1.2.9.
 За превозните средства, описани в точка 1.2.8 и оборудвани с електрическа уредба за рекуперативно спиране от категория А, изпитванията за поведението на превозното средство, определени в точка 1.4.3.1 от настоящото приложение, трябва да се извършват на път с нисък коефициент на сцепление (както е определено в точка 5.2.2 от приложение 13);
 1.2.9.1.
 Освен това, за превозни средства, оборудвани с електрическа уредба за рекуперативно спиране от категория А, преходните режими


text:
като смяна на предавките или отпускане на педала на газта, не трябва да влияят върху поведението на превозното средство при условията за изпитване, описани в точка 1.2.9;
 1.2.10.
 При изпитванията, предвидени в точки 1.2.9 и 1.2.9.1, не се допуска блокиране на колелата. Допуска се обаче корекция на посоката на движението чрез кормилното управление, ако ъгълът на завъртане на волана през първите 2 s е в рамките на 120° и общо не надвишава 240°;
 1.2.11.
 При изпитване на спирачната ефективност на превозно средство с електрическо задействане на работните спирачки, което се захранва с енергия от тягови акумулаторни батерии (или спомагателна акумулаторна батерия), които получават енергия само от независима външна система за зареждане, степента на зареждане на тези батерии средно взето не трябва да бъде с повече от 5 % над нивото, при което трябва да се подава предупреждението за неизправност на спирачките, предписано в точка 5.2.1.27.6.
 Ако това предупреждение се подаде, по време на изпитванията акумулаторните батерии могат да се дозареждат за поддържане на необходимата степен на зареждане.
 1.3. Поведение на превозното средство при спиране
 1.3.1.
 По време на спирачни изпитвания, и в частност при тези с висока скорост, се проверява общото поведение на превозното средство при спиране.
 1.3.2.
 Поведение на превозното средство при спиране върху път с нисък коефициент на сцепление. Поведението на превозни средства от категории M2, M3, N1, N2, N3, O2, O3 и O4 при спиране върху път с нисък коефициент на сцепление трябва да отговаря на съответните изисквания от приложение 10 и/или приложение 13 към настоящото правило.
 1.3.2.1.
 В случай на спирачна уредба съгласно точка 5.2.1.7.2, когато спирането на дадена ос(и) се осигурява от повече от един източник на спирачен момент и всеки отделен източник може да се регулира по отношение на другия (другите), превозното средство трябва да удовлетворява изискванията от приложение 10 или, като алтернатива, приложение 13 при всички взаимодействия, които са допустими съгласно неговата стратегия за управление (2).
 1.4. Изпитване от тип-0 (нормално изпитване на ефективност при студени спирачки)
 1.4.1. Общи положения
 1.4.1.1.
 Спирачките трябва да са студени; спирачката се счита за студена, когато измерената върху диска или отвън на барабана температура е под 100 °C.
 1.4.1.2.
 Изпитването се провежда при следните условия:
 1.4.1.2.1.
 Превозното средство трябва да е натоварено, като разпределението на масата му между осите трябва да бъде обявеното от производителя когато са предвидени няколко варианта на натоварване на осите, разпределението на максималната маса между осите трябва да бъде такова, че масата върху всяка ос да е пропорционална на допустимата максимална маса за всяка ос; в случай на седлови влекачи на полуремаркета натоварването може да е преразпределено приблизително на половината разстояние между местоположението на цапфата в резултат на горепосочените условия за натоварване и осевата линия на задната ос(и);
 1.4.1.2.2.
 Всяко изпитване трябва да бъде повторено при ненатоварено превозно средство. в случай на моторни превозни средства, на предната седалка, освен водача, може да има втори човек, който да отбелязва резултатите от изпитването;
 В случай на седлови влекач, изпитванията в ненатоварено състояние се провеждат само за седловия влекач без полуремаркето с товар, съответстващ на масата


text:
на опорно-прикачно устройство. То включва и товар, равен на този на резервното колело, когато то е включено в стандартната спецификация на превозното средство;
 В случай на превозно средство, представено като шаси-кабина, може да се добави допълнителен товар, симулиращ масата на каросерията, при което този товар не може да надвишава минималната маса, обявена от производителя в приложение 2 към настоящото правило;
 в случай на превозно средство, оборудвано с електрическа уредба за рекуперативно спиране, изискванията зависят от категорията на уредбата:
 категория A
 :
 категория А: при изпитвания тип-0 не се допуска използването на какъвто и да е друг орган за управление на електрическото рекуперативното спиране, с който е снабдено превозното средство;
 категория В
 :
 приносът на електрическата уредба за рекуперативно спиране в създаването на спирачното усилие не трябва да надвишава минималното ниво, гарантирано от конструкцията на уредбата.
 Счита се, че това изискване е удовлетворено, ако степента на зареждане на акумулаторните батерии е една от следните степени, когато тя (3) се определя по метода, изложен в допълнение 1 към настоящото приложение:
 а)
 максималната степен на зареждане, препоръчана от производителя, според посоченото в спецификациите на превозното средство; или
 б)
 степен не по-ниска от 95 % от нивото на пълно зареждане, когато производителят не е дал конкретна препоръка; или
 в)
 максималната степен, осигурена от автоматичното регулиране на зареждането на превозното средство.
 1.4.1.2.3.
 Предписаните граници за минимална ефективност при изпитвания на натоварено и на ненатоварено превозно средство, са посочени по-долу за всяка категория превозни средства; превозното средство трябва да удовлетворява предписаните изисквания както за спирачния път, така и за средното максимално постигнато отрицателно ускорение, но измерването и на двата параметъра може да не е необходимо.
 1.4.1.2.4.
 Пътят трябва да бъде хоризонтален.
 1.4.2. Изпитване тип-0 с незацепен съединител
 Изпитването трябва да се провежда при предписаната скорост, като посочените във връзка с това стойности могат да се променят в определени допустими граници. Трябва да се постигне предписаната минимална ефективност.
 1.4.3. Изпитване тип-0 със зацепен съединител
 1.4.3.1.
 Също така изпитванията трябва да се провеждат при различна скорост, като се започне от най-ниската, равна на 30 % от максималната скорост на превозното средство, и се завърши с най-високата — равна на 80 % от тази скорост. Когато превозното средство е оборудвано с ограничител на скоростта, то ограничената от него скорост се приема за максимална скорост на превозното средство. Измерват се действителните максимални стойности на ефективността и поведението на превозното средство се записва в протокола от изпитването. Седловите влекачи за полуремаркета, които са натоварени по специален начин, за да се симулират ефектите на натоварено полуремарке, не трябва да се изпитват при скорост над 80 km/h.
 1.4.3.2.
 Провеждат се допълнителни изпитвания със зацепен съединител при скоростите, които са предписани за категорията, към която принадлежи превозното средство. Трябва да се постигне предписаната за всяка категория минимална ефективност. Седловите влекачи на полуремаркета, които са натоварени по специален начин, за да се симулират ефектите на натоварено полуремарке, не трябва да се изпитват при скорост над 80 km/h.
 1.4.4. Изпитване тип-0 за превозно средство от категория О, оборудвано с пневматични спирачки
 1.4.4.1.
 Спирачната ефективност на ремаркето


text:
може да се изчисли или чрез интензивността на спиране на теглещото превозно средство заедно с ремаркето и измерения натиск в теглително-прикачното устройство, или в някои случаи, чрез интензивността на спиране на теглещото превозно средство заедно с ремаркето, при което са задействани само спирачките на ремаркето. По време на спирачното изпитване съединителят на влекача е незацепен.
 В случай че спира само ремаркето, за ефективност на спиране се приема средното максимално постигнато отрицателно ускорение, за да може да се отчете допълнителната маса, която се задържа при използване само на спирачката на ремаркето.
 1.4.4.2.
 С изключение на случаите по точки 1.4.4.3 и 1.4.4.4 от настоящото приложение, за да се определи интензивността на спиране на ремаркето, е необходимо да се измери интензивността на спиране на теглещото превозно средство заедно с ремаркето и натискът в теглително-прикачното устройство. Теглещото превозно средство трябва да отговаря на изискванията, изложени в приложение 10 към настоящото правило по отношение на зависимостта между съотношението TM/PM и налягането pm. Стойността на интензивността на спиране на ремаркето се изчислява по следната формула:
 където:
 zR
 =
 интензивност на спиране на ремаркето;
 zR+M
 =
 интензивност на спиране на теглещото превозно средство с ремаркето;
 D
 =
 натиск в теглително-прикачното устройство;
 (теглителна сила: + D);
 (сила на натиск: – D);
 PR
 =
 обща нормална статична реакция между пътната повърхност и колелата на ремаркето (приложение 10).
 1.4.4.3.
 Когато ремаркето е със спирачна уредба с непрекъснато или полунепрекъснато действие и налягането в спирачните изпълнителни механизми остава непроменено по време на спиране, независимо от преразпределянето на динамичните товари върху осите, както и в случай на полуремаркета, може да се извърши спиране само на ремаркето. Стойността на интензивността на спиране на ремаркето се изчислява по следната формула:
 където:
 R
 =
 стойност на съпротивлението при търкаляне = 0,01;
 PM
 =
 обща нормална статична реакция между пътната повърхност и колелата на теглещите превозни средства за ремаркета (приложение 10)
 1.4.4.4.
 Като алтернатива, оценката на интензивността на спиране на ремаркето може да се извърши, като спира само ремаркето. В този случай достигнатото налягане трябва да е същото, като измереното в спирачните изпълнителни механизми при спиране на състава от превозни средства.
 1.5. Изпитване тип-I (изпитване за понижаване на ефективността)
 1.5.1. С многократно задействане на спирачките
 1.5.1.1.
 Работната спирачна уредба на всички моторни превозни средства се изпитва чрез неколкократно последователно задействане и освобождаване на спирачките за определено време с натоварено превозно средство, в съответствие с посочените в таблицата условия:
 Категория превозно средство:
 Условия
 v1 [km/h]
 v2 [km/h]
 Δt [s]
 n
 M2
 80 % vmax
 ≤ 100
 1/2 v1
 55
 15
 N1
 80 % vmax
 ≤ 120
 1/2 v1
 55
 15
 M3, N2, N3
 80 % vmax
 ≤ 60
 1/2 v1
 60
 20
 където:
 v1
 =
 началната скорост при започване на спирането;
 v2
 =
 скоростта в края на спирането;
 vmax
 =
 максималната скорост на превозното средство;
 n
 =
 брой на задействанията на спирачката;
 Δt
 =
 продължителност на един спирачен цикъл: време, изминало между началото на едно задействане на спирачката и началото на следващото.
 1.5.1.2.
 Ако поради характеристиките на превозното средство не е възможно да се спази продължителността, предписана


text:
за Δt, тя може да бъде увеличена; във всеки случай, освен времето, необходимо за спиране и ускоряване на превозното средство, за стабилизиране на скоростта v1 трябва да се предвиди период от 10 s за всеки цикъл.
 1.5.1.3.
 При тези изпитвания усилието, приложено върху органа за управление, трябва да бъде регулирано така, че при първото задействане на спирачката да се постига средното максимално постигнато отрицателно ускорение 3 m/s2; това усилие трябва да остава непроменено по време на последващите задействания на спирачката.
 1.5.1.4.
 При задействанията на спирачката трябва да е постоянно включена най-високата предавка (с изключение на ускоряващата и т.н.).
 1.5.1.5.
 За увеличаване на скоростта след спирането трябва да се използва такава предавка, която да осигурява достигането на скоростта v1 за възможно най-кратко време (с максималното ускорение, което позволяват двигателят и предавателната кутия).
 1.5.1.6.
 За превозни средства без достатъчна автономност за изпълнение на циклите за нагряване на спирачките, изпитванията трябва да се провеждат, като предписаната скорост се постигне преди първото спиране, а след това като се използва максималното възможно ускоряване за увеличаване на скоростта и като се правят последователни спирания при скоростта, достигната в края на всеки цикъл с продължителност, посочена за съответната категория превозно средство в точка 1.5.1.1 по-горе.
 1.5.1.7.
 В случай на превозни средства, оборудвани с устройство за автоматично регулиране на спирачката, регулирането на спирачките преди провеждане на посоченото по-горе изпитване тип-I трябва да бъде извършено съгласно следните процедури:
 1.5.1.7.1.
 В случай на превозни средства, оборудвани с устройство за автоматично регулиране на спирачката, спирачките трябва да се регулират така, че устройство за автоматично регулиране на спирачката да може да функционира. За тази цел ходът на изпълнителния механизъм трябва да бъде регулиран така, че:
 so ≥ 1,1 x sрегул.
 (горната граница не трябва да надвишава стойността, препоръчана от производителя);
 където:
 sрегул.
 е ходът след регулирането съгласно спецификацията на производителя на устройството за автоматично регулиране на спирачката, т.е. ходът от началото на регулирането на работната хлабина на спирачката с налягане в изпълнителния механизъм 15 % от работното налягане на спирачната уредба, но не по-малко от 100 kPa.
 Когато, съгласувано с техническата служба, се счита за нецелесъобразно да се измерва ходът на изпълнителния механизъм, първоначалното положение трябва да се съгласува с техническата служба.
 Спирачката трябва да се задейства при посоченото по-горе условие 50 пъти последователно с налягане в изпълнителния механизъм 30 % от работното налягане на спирачната уредба, но не по-малко от 200 kPa. Това трябва да бъде последвано от еднократно задействане на спирачката при налягане в изпълнителния механизъм ≥ 650 kPa.
 1.5.1.7.2.
 Счита се, че в случай на превозни средства, оборудвани с хидравлично задействани дискови спирачки, не са необходими изисквания за регулирането им.
 1.5.1.7.3.
 В случай на превозни средства, оборудвани с хидравлично задействани барабанни спирачки, спирачките се регулират съгласно посоченото от производителя.
 1.5.1.8.
 В случай на превозни средства, оборудвани с електрическа уредба за рекуперативно спиране от категория В, в началото на изпитването степента на зареждане на акумулаторните батерии на превозното средство трябва да бъде такава, че приносът на електрическа уредба за рекуперативно спиране при създаването на спирачното усилие не трябва да надвишава


text:
минималното ниво, гарантирано от конструкцията на уредбата.
 Счита се, че това изискване е удовлетворено, ако степента на зареждане на акумулаторните батерии е една от степените, изброени в четвъртата алинея от точка 1.4.1.2.2 по-горе.
 1.5.2. С непрекъснато спиране
 1.5.2.1.
 Работните спирачки на ремаркета от категории O2 и O3 се изпитват така, че при натоварено превозно средство подадената енергия да е равна на отчетената за същия период от време с натоварено превозно средство, управлявано със средна скорост 40 km/h по 7 % наклон надолу на разстояние 1,7 km.
 1.5.2.2.
 Изпитването може да се проведе на хоризонтален път, като ремаркето се тегли от теглещо превозно средство; по време на изпитването, усилието, прилагано върху органа за управление се регулира така, че съпротивлението на ремаркето да остане постоянно (7 % от максималното усилие върху оста при неподвижно ремарке). Ако наличната мощност за теглене е недостатъчна, изпитването може да се проведе при по-ниска скорост, но на по-голямо разстояние, както е показано в таблицата по-долу:
 Скорост [km/h]
 Разстояние [m]
 40
 1 700
 30
 1 950
 20
 2 500
 15
 3 100
 1.5.2.3.
 В случай на превозни средства, оборудвани с устройство за автоматично регулиране на спирачката, регулирането на спирачките преди провеждане на предписаното по-горе изпитване тип-I трябва да бъде извършено съгласно процедурата, изложена в точка 1.7.1.1 от настоящото приложение.
 1.5.3. Ефективност при нагрети спирачки
 1.5.3.1.
 В края на изпитването тип-I (изпитване, описано в точка 1.5.1, или изпитване, описано в точка 1.5.2) ефективността на работната спирачна уредба при нагрети спирачки трябва да се измерва при същите условия (и в частност при постоянно усилие върху органа за управление, не по-голямо от средното действително използвано усилие), както при изпитване тип-0 с незацепен съединител (температурните условия могат да бъдат различни).
 1.5.3.1.1.
 За моторни превозни средства тази ефективност при нагрети спирачки не трябва да бъде по-малка от 80 % от предписаната стойност, нито по-малка от 60 % от стойността, регистрирана при изпитване тип-0 с незацепен съединител.
 1.5.3.1.2.
 За превозни средства, оборудвани с електрическа уредба за рекуперативно спиране от категория А, при задействанията на спирачката трябва да е постоянно включена най-високата предавка и да не се използва отделен електрически орган за управление на рекуперативното спиране, ако има такъв.
 1.5.3.1.3.
 В случай на превозни средства, оборудвани с електрическа уредба за рекуперативно спиране от категория В, след изпълнението на циклите за загряване съгласно точка 1.5.1.6 от настоящото приложение, изпитването на ефективността при нагрети спирачки трябва да се проведе при максималната скорост, която може да бъде достигната от превозното средство в края на циклите за загряване на спирачките, освен ако може да бъде достигната скоростта, посочена в точка 1.4.2 от настоящото приложение.
 За сравнение по-късно трябва да се проведе повторно изпитване тип-0 при студени спирачки от същата скорост и при същия принос на електрическа уредба за рекуперативно спиране в създаването на спирачно усилие, съответстващо на подходяща степен на зареждане на акумулаторната батерия, като тази, която е била налице по време на изпитването на ефективността при нагрети спирачки.
 Допуска се допълнително привеждане на спирачните накладки към желаните условия преди извършването на това повторно изпитване тип-0 за сравняване на


text:
ефективността при студени спирачки с постигнатите стойности при изпитването на ефективност при студени спирачки спрямо критериите от точки 1.5.3.1.1 и 1.5.3.2 от настоящото приложение.
 1.5.3.1.4.
 В случай обаче на ремаркета с нагрети спирачки при изпитване със скорост 40 km/h усилието периферията на колелата трябва да е не по-малко от 36 % от максималното натоварване на колелата при неподвижно превозно средство, нито по-малко от 60 % от стойността, регистрирана при изпитване тип-0 при същата скорост.
 1.5.3.2.
 В случай на превозно средство, което удовлетворява посоченото в точка 1.5.3.1.1 по-горе изискване за 60 % ефективност, но не може да спази посоченото в същата точка 1.5.3.1.1 изискване за 80 % ефективност, може да се проведе допълнително изпитване на ефективността при нагрети спирачки, като се използва усилие върху органа за управление, не по-голямо от посоченото в точка 2 от настоящото приложение. Резултатите от двете изпитвания се вписват в протокола от изпитванията.
 1.5.4. Изпитване на свободен ход
 В случай на превозни средства, оборудвани с устройство за автоматично регулиране на спирачката, след завършване на изпитванията, определени в точка 1.5.3 по-горе, трябва да се даде възможност спирачките да се охладят до температура, представителна за температурата на студена спирачка (т.e. ≤ 100 °C) и да се провери дали превозното средство разполага със свободен ход, като изпълнява едно от следните условия:
 а)
 колелата се движат свободно (т.е. могат да се въртят на ръка);
 б)
 установено е, че когато превозното средство се движи с постоянна скорост v = 60 km/h с незадействани спирачки, асимптотичната температура не трябва да надвишава 80 °C за температурата на диска/барабана; тогава остатъчните спирачни моменти се смятат за приемливи.
 1.6. Изпитване тип-II (изпитване при движение по наклон надолу)
 1.6.1.
 Натоварените моторни превозни средства трябва да се изпитват така, че подадената енергия да е равна на отчетената за същия период от време с натоварено превозно средство, управлявано със средна скорост 30 km/h по 6 % наклон надолу на разстояние 6 km, като лостът за превключване на предавките е включен и се използва допълнителната спирачна уредба, ако превозното средство е оборудвано с такава. Включената предавка не трябва да позволява честотата на въртене на двигателя (min-1) да надвишава максималната стойност, предписана от производителя.
 1.6.2.
 За превозни средства, при които енергията се поглъща единствено от спирачното действие на двигателя, се допуска отклонение от ± 5 km/h за средната скорост и се включва предавка, която позволява стабилизиране на скорост, най-близо до стойността 30 km/h, по 6 % наклон надолу. Ако ефективността само от спирачното действие на двигателя се определя чрез измерване на отрицателното ускорение, е достатъчно средното отрицателното ускорение да е най-малко 0,5 m/s2.
 1.6.3.
 В края на изпитването ефективността на работната спирачна уредба при нагрети спирачки трябва да се измерва при същите условия както при изпитване тип-0 с незацепен съединител (температурните условия могат да бъдат различни). Тази ефективност при нагрети спирачки трябва да осигурява спирачен път, който не надвишава посочените по-долу стойности, и средно максимално постигнато отрицателно ускорение не по-малко от посочените по-долу стойности при използване на усилие върху органа за управление, което не надвишава 70 daN:
 категория M3:
 0,15 v


text:
+ (1,33 v2/130) (вторият член съответства на средно максимално постигнато отрицателно ускорение dm = 3,75 m/s2);
 категория N3:
 0,15 v + (1,33 v2/115) (вторият член съответства на средно максимално постигнато отрицателно ускорение dm = 3,3 m/s2).
 1.6.4.
 Превозните средства, посочени в точки 1.8.1.1, 1.8.1.2 и 1.8.1.3 по-долу, вместо изпитване тип-II, трябва да се подложат на изпитване тип-IIА, описано в точка 1.8.
 1.7. Изпитване тип III (изпитване за понижаването на ефективността при превозни средства от категория O4)
 1.7.1. Изпитване в пътни условия
 1.7.1.1.
 Регулирането на спирачките преди провеждане на посоченото по-долу изпитване тип-III трябва да бъде извършено съгласно следните процедури:
 1.7.1.1.1.
 В случай на ремаркета, оборудвани с пневматични спирачки, спирачките трябва да се регулират така, че устройство за автоматично регулиране на спирачката да може да функционира. За тази цел ходът на изпълнителния механизъм трябва да бъде регулиран така, че s0 ≥ 1,1 × sрегул. (горната граница не трябва да надвишава стойността, препоръчана от производителя),
 където:
 sрегул.е ходът след регулирането съгласно спецификацията на производителя на устройството за автоматично регулиране на спирачката, т.е. ходът от началото на регулирането на работната хлабина на спирачката при налягане в изпълнителния механизъм 100 kPa.
 Когато, съгласувано с техническата служба, се счита за нецелесъобразно да се измерва ходът на изпълнителния механизъм, първоначалното положение трябва да се съгласува с техническата служба.
 Спирачката трябва да се задейства при посоченото по-горе условие 50 пъти последователно с налягане в изпълнителния механизъм 200 kPa. Това трябва да бъде последвано от еднократно задействане на спирачката при налягане в изпълнителния механизъм ≥ 650 kPa.
 1.7.1.1.2.
 Счита се, че в случай на ремаркета, оборудвани с хидравлично задействани дискови спирачки, не са необходими изисквания за регулирането им.
 1.7.1.1.3.
 В случай на ремаркета, оборудвани с хидравлично задействани барабанни спирачки, спирачките се регулират съгласно посоченото от производителя.
 1.7.1.2.
 Условията за пътно изпитване са следните:
 Брой на задействанията на спирачката
 20
 Продължителност на един спирачен цикъл
 60 s
 Начална скорост при започване на спирането
 60 km/h
 Задействане на спирачката
 При тези изпитвания усилието, приложено върху органа за управление трябва да бъде регулирано така, че при първото задействане на спирачката да се постига средното максимално постигнато отрицателно ускорение 3 m/s2 по отношение на масата на ремаркето PR; това усилие трябва да остава непроменено по време на последващите задействания на спирачката.
 Стойността на интензивността на спиране се изчислява по формулата, дадена в точка 1.4.4.3 от настоящото приложение:
 Скоростта в края на спирането (приложение 11, допълнение 2, точка 3.1.5):
 където:
 zR
 —
 интензивност на спиране на ремаркето;
 zR+M
 —
 интензивност на спиране на състава превозни средства (моторно превозно средство и ремарке);
 R
 —
 стойност на съпротивление при търкаляне = 0,01;
 PM
 —
 обща нормална статична реакция между пътната повърхност и колелата на теглещото превозно средство за ремаркето (kg);
 PR
 —
 обща нормална статична реакция между пътната повърхност и колелата на ремаркето (kg);
 P1
 —
 част от масата на ремаркето, носена от оста (осите), върху която не е приложено спирачно усилие (kg);
 P2
 —
 част от масата на ремаркето, носена от оста (осите), върху която е приложено спирачно усилие (kg);
 v1
 —
 начална скорост


text:
(km/h);
 v2
 —
 крайна скорост (km/h).
 1.7.2. Ефективност при нагрети спирачки
 В края на изпитването съгласно точка 1.7.1 ефективността на работната спирачна уредба при нагрети спирачки трябва да се измерва при същите условия, както при изпитване тип-0, но с различни температурни условия, като се започва с начална скорост от 60 km/h. Усилието по периферията на колелата не трябва да е по-малко от 40 % от максималното натоварване на колелата при неподвижно превозно средство, нито по-малко от 60 % от стойността, регистрирана при изпитване тип-0 при същата скорост.
 1.7.3. Изпитване на свободен ход
 След завършване на изпитванията, определени в точка 1.7.2, по-горе, трябва да се даде възможност спирачките да се охладят до температура, представителна за температурата на студена спирачка (т.e. ≤ 100 °C) и да се провери дали ремаркето разполага със свободен ход, като изпълнява едно от следните условия:
 а)
 колелата се движат свободно (т.е. могат да се въртят на ръка);
 б)
 установено е, че когато ремаркето се движи с постоянна скорост v = 60 km/h с незадействани спирачки, асимптотичната температура не трябва да надвишава 80 °C за температурата на диска/барабана; тогава остатъчните спирачни моменти се смятат за приемливи.
 1.8. Изпитване тип-IIA (ефективност на допълнителните спирачки)
 1.8.1. На изпитване тип-IIА се подлагат превози средства от следните категории:
 1.8.1.1.
 превозни средства от категория M3, които принадлежат към клас II, III или B, както е определено в приложение 7 към Консолидираната резолюция за конструкцията на превозни средства (R.E.3).
 1.8.1.2.
 превозни средства от категория N3, за които е разрешено да теглят ремарке от категория O4. Ако максималната маса надвишава 26 t, масата при изпитването се ограничава на 26 t, а в случай че масата на ненатоварено превозно средство надвишава 26 t, то тази маса се отчита чрез съответни изчисления.
 1.8.1.3.
 някои превозни средства, които са предмет на Спогодбата за международен превоз на опасни товари по шосе (ADR) (вж. приложение 5).
 1.8.2. Условия на изпитванията и изисквания за ефективност
 1.8.2.1.
 Ефективността на допълнителната спирачна уредба се изпитва при максимална маса на превозното средство или на състава превозни средства.
 1.8.2.2.
 Натоварените превозни средства се изпитват така, че подадената енергия да е равна на отчетената за същия период от време с натоварено превозно средство, управлявано със средна скорост от 30 km/h по 7 % наклон надолу на разстояние от 6 km. По време на изпитването не трябва да бъдат използвани работната, аварийната и ръчната спирачна уредба. Включената предавка не трябва да позволява честотата на въртене на двигателя да надвишава максималната стойност, предписана от производителя. Може да се използва интегрирана допълнителна спирачна уредба, когато тя е подходящо регулирана, така че да не се използва работната спирачна уредба; това може да се установи чрез проверка, дали спирачките са студени, както е определено в точка 1.4.1.1 от настоящото приложение.
 1.8.2.3.
 За превозни средства, при които енергията се поглъща единствено от спирачното действие на двигателя, се допуска отклонение от ±5 km/h за средната скорост и се включва предавка, която позволява стабилизиране на скорост, най-близо до стойността 30 km/h, по 7 % наклон надолу. Ако ефективността на спирачното действие само на двигателя


text:
се определя чрез измерване на отрицателното ускорение, достатъчно е средното измерено отрицателно ускорение да е най-малко 0,6 m/s2.
 2. ЕФЕКТИВНОСТ НА СПИРАЧНИ УРЕДБИ НА ПРЕВОЗНИ СРЕДСТВА ОТ КАТЕГОРИИ M2, M3 И N
 2.1. Работна спирачна уредба
 2.1.1.
 Работните спирачни уредби на превозни средства от категории M2, M3 и N трябва да се изпитват при условията, показани в следната таблица:
 Категория
 M2
 M3
 N1
 N2
 N3
 Тип изпитване
 0-I
 0-I-II или IIA
 0-I
 0-I
 0-I-II
 Изпитване тип-0 с незацепен съединител
 v
 60 km/h
 60 km/h
 80 km/h
 60 km/h
 60 km/h
 s ≤
 dm ≥
 5,0 m/s2
 Изпитване тип-0 със зацепен съединител
 v = 0,80 vmax, но не надвишава:
 100 km/h
 90 km/h
 120 km/h
 100 km/h
 90 km/h
 s ≤
 dm ≥
 4,0 m/s2
 F ≤
 70 daN
 където:
 v
 =
 предписана скорост на изпитване, km/h;
 s
 =
 спирачен път, m;
 dm
 =
 средно максимално постигнато отрицателно ускорение при нормална честота на въртене на двигателя, m/s2;
 F
 =
 усилието върху спирачния педал, daN;
 vmax
 =
 максимална скорост на превозното средство, km/h.
 2.1.2.
 В случай на моторни превозни средства, за които е разрешено да теглят ремарке без спирачки, минималната ефективност, предписана за съответната категория моторни превозни средства (за изпитване тип-0 с незацепен съединител) трябва да се постигне с прикаченото към моторното превозно средство ремарке без спирачки, като ремаркето без спирачки е натоварено до неговата максимална маса, обявена от производителя на моторното превозно средство.
 Ефективността на състава от превозни средства трябва да се потвърди чрез изчисляване на действително постигнатата максимална спирачна ефективност само от моторното превозно средство (натоварено), без ремарке при изпитване тип-0, с незацепен съединител, като се използва следната формула (не са необходими реални изпитвания с прикачено ремарке без спирачки):
 където:
 dM+R
 =
 изчисленото средно максимално постигнато отрицателно ускорение на моторното превозно средство с прикачено ремарке без спирачки, m/s2;
 dM
 =
 максималното средно максимално постигнато отрицателно ускорение на моторното превозно средство без ремарке, постигнато при изпитване тип-0 с незацепен съединител, m/s2;
 PM
 =
 маса на моторното превозно средство (натоварено);
 PR
 =
 максималната маса на ремаркето без спирачки, което може да се прикачва, съгласно обявеното от производителя на моторното превозно средство.
 2.2. Аварийна спирачна уредба
 2.2.1.
 Аварийната спирачна уредба, независимо от това, дали органът за управление, който я задейства, се използва и за други спирачни функции, трябва да осигурява дължина на спирачния път, не по-голяма от посочените по-долу стойности, и средно максимално постигнато отрицателно ускорение, не по-малко от следните стойности:
 категория M2, M3:
 0,15 v + (2v2/130) (вторият член съответства на средно максимално постигнато отрицателно ускорение dm = 2,5 m/s2);
 категория N:
 0,15 v + (2v2/115) (вторият член съответства на средно максимално постигнато отрицателно ускорение dm = 2,2 m/s2).
 2.2.2.
 Ако органът за управление е ръчен, предписаната ефективност се постига чрез прилагане на усилие върху органа за управление, което не трябва да надвишава 60 daN, като устройството за управление трябва да е разположено така, че водачът да може бързо и лесно да го достига.
 2.2.3.
 Ако органът за управление е крачен, предписаната ефективност се постига чрез прилагане на усилие върху органа за


text:
управление, което не трябва да надвишава 70 daN, като устройството за управление трябва да е разположено така, че водачът да може бързо и лесно да го задейства.
 2.2.4.
 Ефективността на аварийната спирачна уредба се проверява чрез изпитване тип-0 с незацепен съединител и при следните начални скорости:
 M2: 60 km/h;
 M3: 60 km/h;
 N1: 70 km/h;
 N2: 50 km/h;
 N3: 40 km/h.
 2.2.5.
 Изпитването на ефективност при аварийно спиране се провежда чрез симулиране на действително състояние на неизправност в работната спирачна уредба.
 2.2.6.
 За превозни средства, които имат електрически уредби за рекуперативно спиране, спирачната ефективност се проверява допълнително при следните два вида неизправности:
 2.2.6.1.
 при пълна неизправност на електрическата част от работната спирачка;
 2.2.6.2.
 в случай че състоянието на неизправност води до това електрическата част да дава максималното си спирачно усилие.
 2.3. Ръчна спирачка
 2.3.1.
 Ръчната спирачка, дори ако е комбинирана с една от другите спирачни уредби, трябва да може да задържа натовареното превозно средство неподвижно при наклон 18 % нагоре или надолу.
 2.3.2.
 За превозни средства, за които е разрешено да се прикачва ремарке, ръчната спирачка на моторното превозно средство трябва да може да задържа състава превозни средства неподвижен при наклон 12 % нагоре или надолу.
 2.3.3.
 Ако органът за управление е ръчен, приложеното върху него усилие не трябва да надвишава 60 daN.
 2.3.4.
 Ако органът за управление е крачен, действащото върху него усилие не трябва да надвишава 70 daN.
 2.3.5.
 Допуска се използването на ръчна спирачка, която трябва да се задейства няколко пъти за постигане на предписаната ефективност.
 2.3.6.
 За проверка на съответствието с изискването, определено в точка 5.2.1.2.4 от настоящото правило, трябва да се проведе изпитване тип-0 с незацепен съединител при начална скорост на изпитване 30 km/h. Стойността на средното максимално постигнато отрицателно ускорение при задействане на органа за управление на ръчната спирачка и на отрицателното ускорение непосредствено преди спирането на превозното средство не трябва да е по-ниска от 1,5 m/s2. Изпитването трябва да се проведе при натоварено превозно средство.
 Усилието, действащо върху устройството за управление на спирането, не трябва да надвишава посочените стойности.
 2.4. Остатъчна спирачна ефективност след неизправност в задействането
 2.4.1.
 Остатъчната ефективност на работната спирачна уредба, в случай на неизправност в част от нейното задействане, трябва да осигурява спирачен път, който не надвишава посочените по-долу стойности, и средно максимално постигнато отрицателно ускорение, не по-малко от посочените по-долу стойности, при прилагане на усилие върху органа за управление, която не надвишава 700 N, когато се проверява чрез изпитване тип-0 с незацепен съединител при следните начални скорости за съответната категория превозно средство:
 Спирачен път (m) и средно максимално постигнато отрицателно ускорение (dm) [m/s2]
 Категория превозно средство
 v
 [km/h]
 Спирачен път на натоварено превозно средство
 [m]
 dm
 [m/s2]
 Спирачен път на ненатоварено превозно средство
 [m]
 dm
 [m/s2]
 M2
 60
 0,15v + (100/30) · (v2/130)
 1,5
 0,15v + (100/25) · (v2/130)
 1,3
 M3
 60
 0,15v + (100/30) · (v2/130)
 1,5
 0,15v + (100/30) · (v2/130)
 1,5
 N1
 70
 0,15v + (100/30) · (v2/115)
 1,3
 0,15v + (100/25) · (v2/115)
 1,1
 N2
 50
 0,15v + (100/30) · (v2/115)
 1,3
 0,15v +